Дунейпсо зэпеуэм ехьэлIауэ
Зи узыншагъэм къимыхьхэм я дунейпсо макъамэ фестивалым зи зэфIэкI щызыгъэлъэгъуэну хуейхэр къыщыхах еплъыныгъэм хыхьэнухэм я лъэIу тхылъхэр къыIахын щIадзэ.
Фестивалыр щIрагъэкIуэкIыр зэфIэкI зиIэ сабийхэмрэ щIалэгъуалэмрэ утыку ирашэу гъуэгу иратын папщIэщ. Зэхьэзэхуэм хыхьэ хъунущ илъэситху ирикъуа цIыкIухэм щегъэжьауэ зи ныбжьыр илъэс 30 хъухэм нэс.
Мыпхуэдэ унэтIыныгъэхэр иIэщ зэхьэзэхуэм: «Уэрэд жыIэн» (академическэ, цIыхубэ, эстрадно-джаз, Iэпэтэрмэш); «Художественнэ псалъэ»; «Фортепианэ»; «Струннэ макъамэ Iэмэпсымэхэр»; «ЦIыхубэ макъамэ Iэмэпсымэхэр»; «Гъуаплъэ духовой макъамэ Iэмэпсымэхэр»; «Пхъэ духовой макъамэ Iэмэпсымэхэр»; «Ударнэ макъамэ Iэмэпсымэ- хэр»; «Иджырей къафэ»; «Классикэ къафэ»; «Классикэ, цIыхуитIым зэгъусэу ягъэзащIэ къафэ»; «ЦIыхубэ къафэ»; «Гу цIыкIум ису ягъэзащIэ къафэ»; «Ныкъуэдыкъуэхэм къагъэсэбэп хьэпшыпхэр яIыгъыу ягъэзащIэ къафэ»; «Iэпкълъэпкъым и лантIагъэр къэзыгъэлъагъуэ лэжьыгъэхэр»; «Адрейхэм къащхьэщыкI къафэ щхьэхуэхэр».
Фестивалым и екIуэкIыкIэм ехьэлIа упщIэхэм я жэуапхэр икIи лъэIу тхылъыр зэрызэхэбгъэувэну щIыкIэр къыщыбгъуэтыфынущ зэхыхьэшхуэм и сайтым: http://www.парамузыкальный.рф/.
Зи зэфIэкIыр зыгъэунэхуну хуейм и лъэIу тхылъымрэ фестивалым хигъэхьэну лэжьыгъэм-рэ parmusicalfest@mail.ru электрон хэщIапIэм ирагъэхь хъунущ 2018 гъэм гъатхэпэм и 31 хъуху.
ИСТЭПАН Залинэ.
